
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4P/59/2025 8525200475 05. 05. 2025 JUDr. Jana Sroková ECLI:SK:OSSL:2025:8525200475.1
Uznesenie Okresný súd Stará Ľubovňa sudkyňou JUDr. Janou Srokovou v rodinnoprávnej veci navrhovateľky A. B., rod. C., nar. XX.XX.XXXX, trvale bytom D. XXXX/XX, XXX XX A. E., práv. zast. advokátskou kanceláriou JUDr. Dominika Slovinská, s.r.o., so sídlom Sadová 1967/2, 052 01 Spišská Nová Ves proti manželovi D. B., nar. XX.XX.XXXX, trvale bytom D. XXXX/XX, XXX XX A. E., v konaní o rozvod manželstva a úpravu pomerov manželov na čas po rozvode k mal. deťom F. B., nar. XX.XX.XXXX a G. B., nar. XX.XX.XXXX, obe trvale bytom D. XXXX/XX, XXX XX A. E., takto rozhodol: I. Súd s p á j a na spoločné konanie vec č.k. 4P/59/2025 s vecou č.k. 4P/56/2025, ktoré budú ďalej evidované pod č.k. 4P/56/2025. odôvodnenie: 1. Matka mal. detí A. B. podala prostredníctvom svojej právnej zástupkyne dňa 16.04.2025 o 10,15 hod. na Okresný súd Stará Ľubovňa návrh na rozvod manželstva a úpravu pomerov manželov k ich mal. deťom na čas po rozvode. 2. Súd následne lustráciou v súdnom registri zistil, že na tunajšom súde už bol zo strany otca mal. detí D. B. podaný návrh na rozvod manželstva a úpravu pomerov manželov k ich mal. deťom na čas po rozvode, a to dňa 14.04.2025 o 08,44 hod, vec je vedená pod sp. zn. 4P/56/2025. 3. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 166 ods. 1 Civilného sporového poriadku, v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr. 5. V danom prípade ide o dve rovnaké konania a tých istých účastníkov konania. S poukazom na uvedené skutočnosti a v súlade s citovanými zákonnými ustanoveniami súd rozhodol tak, že spojil tieto konania na spoločné konanie. Poučenie: Proti tomuto uzneseniu nie je prípustné odvolanie.

